
LIETUVOS RESPUBLIKOS SUSISIEKIMO MINISTRAS


ĮSAKYMAS
DĖL LIETUVOS RESPUBLIKOS SUSISIEKIMO MINISTERIJOS DVIŠALIŲ DERYBŲ SU UŽSIENIO VALSTYBIŲ KOMPETENTINGOMIS INSTITUCIJOMIS DĖL LEIDIMŲ, KURIAIS SUTEIKIAMA TEISĖ UŽSIENIO ŠALYSE REGISTRUOTOMS TRANSPORTO PRIEMONĖMS VYKDYTI TARPTAUTINIUS KROVINIŲ IR KELEIVIŲ VEŽIMUS, KVOTŲ NUSTATYMO IR APSIKEITIMO LEIDIMŲ KVOTOMIS ORGANIZAVIMO TVARKOS APRAŠO PATVIRTINIMO


2021 m. rugsėjo      d. Nr. 
Vilnius

Vadovaudamasis Lietuvos Respublikos susisiekimo ministerijos nuostatų, patvirtintų Lietuvos Respublikos Vyriausybės 2010 m. spalio 13 d. nutarimu Nr. 1480 „Dėl Lietuvos Respublikos susisiekimo ministerijos nuostatų patvirtinimo“, 9.11 papunkčiu,
tvirtinu Lietuvos Respublikos susisiekimo ministerijos dvišalių derybų su užsienio valstybių kompetentingomis institucijomis dėl leidimų, kuriais suteikiama teisė užsienio šalyse registruotoms transporto priemonėms vykdyti tarptautinius krovinių ir keleivių vežimus, kvotų nustatymo ir apsikeitimo leidimų kvotomis organizavimo tvarkos aprašą (pridedama).


Susisiekimo ministras                                                                                                 Marius Skuodis








PATVIRTINTA
Lietuvos Respublikos susisiekimo ministro
2021 m.                        d. įsakymu Nr. 


LIETUVOS RESPUBLIKOS SUSISIEKIMO MINISTERIJOS DVIŠALIŲ DERYBŲ SU UŽSIENIO VALSTYBIŲ KOMPETENTINGOMIS INSTITUCIJOMIS DĖL LEIDIMŲ, KURIAIS SUTEIKIAMA TEISĖ UŽSIENIO ŠALYSE REGISTRUOTOMS TRANSPORTO PRIEMONĖMS VYKDYTI TARPTAUTINIUS KROVINIŲ IR KELEIVIŲ VEŽIMUS, KVOTŲ NUSTATYMO IR APSIKEITIMO LEIDIMŲ KVOTOMIS ORGANIZAVIMO TVARKOS APRAŠAS

I SKYRIUS
 BENDROSIOS NUOSTATOS

1. [bookmark: _Hlk72777256]Lietuvos Respublikos susisiekimo ministerijos dvišalių derybų su užsienio valstybių kompetentingomis institucijomis dėl leidimų, kuriais suteikiama teisė užsienio šalyse registruotoms transporto priemonėms vykdyti tarptautinius krovinių ir keleivių vežimus, kvotų nustatymo ir leidimų apsikeitimo kvotomis organizavimo tvarkos aprašas (toliau – Tvarkos aprašas) nustato derybų delegacijos sudarymo, derybinės pozicijos dėl apsikeitimo leidimų, kuriais suteikiama teisė užsienio šalyse registruotoms transporto priemonėms vykdyti tarptautinius krovinių ir keleivių vežimus (toliau – leidimai) kvotomis parengimą, suderinimą, atstovavimą jai derybų metu, taip pat papildomų leidimų perdavimo užsienio valstybių kompetentingoms institucijoms, kai gautas jų raštas, tvarką.
2. Visi su dvišalėmis derybomis susiję dokumentai tvarkomi Lietuvos Respublikos susisiekimo ministerijos Dokumentų valdymo sistemoje (toliau – DVS).
3.  Tvarkos apraše vartojamos sąvokos suprantamos taip, kaip jos apibrėžtos Lietuvos Respublikos ir užsienio valstybių atitinkamuose tarpvalstybiniuose susitarimuose, kurių sąrašas pateikiamas Tvarkos aprašo 1 priede.

II SKYRIUS
 DELEGACIJOS SUDARYMAS IR DARBO ORGANIZAVIMAS

4. Susisiekimo ministerijos administracijos padalinys, gavęs per DVS užsienio šalies kompetentingos institucijos raštą organizuoti Lietuvos ir atitinkamos užsienio šalies komisijos tarptautiniams krovinių ar keleivių vežimams kelių transporto priemonėmis klausimams spęsti (toliau – Komisija) posėdį arba užsienio šalies kompetentingos institucijos sutikimą organizuoti Komisijos posėdį, kurį inicijavo Susisiekimo ministerija, inicijuoja Lietuvos delegacijos (toliau – delegacija) sudarymą. Delegacijos sudėtis tvirtinama susisiekimo ministro įsakymu, kai delegacijai vadovauja susisiekimo viceministras, arba ministerijos kanclerio potvarkiu, kai delegacijai vadovauja kitas Susisiekimo ministerijos darbuotojas.
5. Delegacija sudaroma iš valstybės institucijų ar įstaigų ir vežėjus atstovaujančių asociacijų (toliau – asociacijos) atstovų. Delegaciją sudaro ne daugiau kaip 12 narių. Delegacijoje gali būti atstovaujama asociacija, kurios ne mažiau kaip 50 procentų tikrųjų narių yra įmonės, vykdančios tarptautinius vežimus kelių transporto priemonėmis. Kiekviena asociacija gali skirti ne daugiau kaip vieną atstovą. Pranešimo apie deleguotą atstovą formos pavyzdys pateiktas Tvarkos aprašo 2 priede. 
6. Į delegaciją narius gali deleguoti: 
6.1. valstybės institucijos: 
6.1.1. Susisiekimo ministerija;
6.1.2. Lietuvos Respublikos užsienio reikalų ministerija;
6.1.3. Lietuvos transporto saugos administracija (toliau – LTSA);
6.1.4. kitos institucijos pagal poreikį; 
6.2. asociacijos.
7. Delegacijai vadovauja susisiekimo ministro paskirtas atstovas – susisiekimo viceministras, kuruojantis tarptautinį bendradarbiavimą ar kelių transportą, arba ministerijos kanclerio paskirtas kitas Susisiekimo ministerijos atstovas. Delegacijos vadovo pareigos turi būti ne žemesnės nei užsienio šalies delegacijos vadovo.

III SKYRIUS
DERYBINĖS POZICIJOS DĖL LEIDIMŲ KVOTOS NUSTATYMO IR APSIKEITIMO LEIDIMŲ KVOTOMIS PARENGIMAS, DERINIMAS IR ATSTOVAVIMAS JAI

8. Leidimų kvota pagal galimybę turi tenkinti Lietuvos vežėjų poreikius tiek trumpuoju (einamaisiais metais), tiek ir ilguoju (2–3 m.) laikotarpiu, o apsikeičiant leidimų kvotomis turi būti siekiama pariteto tarp susitarančiųjų šalių, kai keičiamasi atskirų rūšių leidimais, arba kai nustatomas bendras leidimų kontingentas.
9. Susisiekimo ministerijos pozicijai dėl leidimų kvotos nustatymo ir apsikeitimo leidimų kvotomis suformuoti organizuojamas koordinacinis delegacijos narių susitikimas, kuriame dalyvauja susisiekimo viceministrai, kuruojantys tarptautinį bendradarbiavimą ir kelių transportą, ministro patarėjas, kuruojantis kelių transportą, Susisiekimo ministerijos ir LTSA atstovai. Susisiekimo ministerijos pozicija formuojama vadovaujantis Tvarkos aprašo 10.2 ir 10.3 papunkčiuose pateikta informacija.
10. Delegacijos vadovo pavedimu Susisiekimo ministerijos atstovas iki koordinacinio delegacijos narių susitikimo:
10.1. išsiunčia raštą asociacijoms, prašydamas pateikti bendrą poziciją dėl leidimų kvotos nustatymo ir apsikeitimo leidimų kvotomis;
10.2. išsiunčia raštą LTSA dėl statistinės informacijos apie Lietuvos vežėjų panaudotus atitinkamos užsienio šalies leidimus per einamuosius metus ir per praėjusius dvejus metus, taip pat dėl realaus leidimų poreikio pateikimo;
10.3. kreipiasi į Susisiekimo ministerijos administracijos padalinį, atsakingą už tarptautinį bendradarbiavimą, dėl informacijos apie Lietuvos ekonominius interesus ir ekonominės politikos prioritetus atitinkamoje užsienio šalyje pateikimo.
11. Delegacijos vadovas, likus ne mažiau kaip 3 darbo dienoms iki Komisijos posėdžio, organizuoja koordinacinį delegacijos narių susitikimą derybinei pozicijai dėl leidimų kvotos nustatymo ir apsikeitimo leidimų kvotomis suformuoti. Delegacijos narys negali įgalioti kito asmens atstovauti jam pasitarime. Koordinaciniame delegacijos narių susitikime, be delegacijos narių, dalyvauja susisiekimo viceministrai, kuruojantys tarptautinį bendradarbiavimą ir kelių transportą, ir ministro patarėjas, kuruojantis kelių transportą.
12. Koordinaciniam delegacijos narių susitikimui vadovauja susisiekimo viceministras, kuruojantis tarptautinį bendradarbiavimą. Koordinacinio delegacijos narių susitikimo metu pristatomos Susisiekimo ministerijos ir asociacijų pozicijos dėl leidimų kvotos nustatymo ir apsikeitimo leidimų kvotomis.
13. Delegacijos nariai, įvertinę susisiekimo viceministro, kuruojančio tarptautinį bendradarbiavimą, pateiktą informaciją ir vadovaudamiesi Tvarkos aprašo 8 punkto nuostata, konsensuso pagrindu suformuoja Lietuvos derybinę poziciją dėl leidimų kvotos nustatymo ir apsikeitimo leidimų kvotomis. 
14. Pasibaigus koordinaciniam delegacijos narių susitikimui, surašoma atmintinė. Susisiekimo viceministro, kuruojančio tarptautinį bendradarbiavimą, pavedimu koordinacinio delegacijos narių susitikimo atmintinę surašo ir ją užregistruoja DVS Susisiekimo ministerijos paskirtas delegacijos narys. 
15. Delegacijos vadovas ir delegacijos nariai Komisijos posėdžio metu vadovaujasi suformuota derybine pozicija dėl leidimų kvotos nustatymo ir apsikeitimo leidimų kvotomis. 
16. Komisijos posėdžio protokolą (kai posėdis vyksta Lietuvos Respublikoje) surašo ir jį užregistruoja DVS Delegacijos vadovo pavedimu Susisiekimo ministerijos paskirtas delegacijos narys. Komisijos posėdžio protokolą (kai posėdis vyko ne Lietuvos Respublikoje) užregistruoja DVS Delegacijos vadovo pavedimu Susisiekimo ministerijos paskirtas delegacijos narys.

IV SKYRIUS
APSIKEITIMAS LEIDIMŲ KVOTOMIS SUSIRAŠINĖJIMO BŪDU

17. [bookmark: _Hlk72843224]Susisiekimo ministerijos administracijos padalinys (pirmasis pavedimo vykdytojas), gavęs per DVS užsienio šalies kompetentingos institucijos raštą dėl papildomų leidimų poreikio arba asociacijos prašymą inicijuoti apsikeitimą papildomais leidimais su užsienio šalimi susirašinėjimo būdu, vadovaujasi Tvarkos aprašo 10.1 ir 10.2 papunkčiuose nustatyta tvarka.
18. Susisiekimo ministerijos administracijos padalinys, gavęs iš Tvarkos aprašo 10.1 ir 10.2 papunkčiuose nurodytų institucijų informaciją, organizuoja Susisiekimo ministerijos administracijos padalinių, atsakingų už tarptautinį bendradarbiavimą ir kelių transportą, atstovų pasitarimą pozicijai dėl apsikeitimo papildomomis leidimų kvotomis būtinumo suformuoti. Formuojant poziciją dėl apsikeitimo leidimų kvotomis būtina įvertinti asociacijų pateiktas pozicijas ir vadovautis Tvarkos aprašo 8 punkto nuostata.
19. Susisiekimo ministerijos administracijos padalinio (pirmasis pavedimo vykdytojas) darbuotojas parengia pasitarimo dėl pozicijos dėl apsikeitimo papildomomis leidimų kvotomis būtinumo atmintinę, kurią per DVS teikia derinti pasitarime dalyvavusiems asmenims ir susisiekimo viceministrui, kuruojančiam tarptautinį bendradarbiavimą. 
20. Susisiekimo ministerijos administracinio padalinio (pirmasis pavedimo vykdytojas) darbuotojas, per DVS gavęs visų pasitarime dalyvavusių asmenų suderinimą, pasitarimo atmintinę dėl pozicijos dėl apsikeitimo papildomomis leidimų kvotomis būtinumo teikia pasirašyti Susisiekimo ministerijos administracijos padalinių, atsakingų už tarptautinį bendradarbiavimą ir kelių transportą, vadovams, užregistruoja ją DVS ir parengia atsakymą užsienio šalies kompetentingai institucijai. 
21. Susisiekimo ministerijos administracijos padalinio (pirmasis pavedimo vykdytojas) darbuotojas, per 5 darbo dienas negavęs per DVS visų pasitarime dalyvavusių asmenų suderinimo arba gavęs pastabų ar pasiūlymų dėl pasitarimo atmintinės, organizuoja susisiekimo viceministro, kuruojančio tarptautinį bendradarbiavimą, Susisiekimo ministerijos administracijos padalinių, atsakingų už tarptautinį bendradarbiavimą ir kelių transportą, vadovų pasitarimą dėl pasitarimo atmintinės tikslinimo. 
22. Susisiekimo ministerijos administracijos darbuotojas (pirmasis pavedimo vykdytojas) patikslintą pasitarimo dėl pozicijos dėl apsikeitimo papildomomis leidimų kvotomis būtinumo atmintinę teikia pasirašyti Susisiekimo ministerijos administracijos padalinių, atsakingų už tarptautini bendradarbiavimą ir kelių transportą, vadovams, užregistruoja ją DVS ir parengia atsakymą užsienio šalies kompetentingai institucijai.
_______________





Lietuvos Respublikos susisiekimo ministerijos dvišalių derybų su užsienio valstybių kompetentingomis 
institucijomis dėl leidimų, kuriais suteikiama teisė užsienio šalyse registruotoms transporto priemonėms vykdyti tarptautinius krovinių ir keleivių vežimus, kvotų nustatymo ir apsikeitimo leidimų kvotomis organizavimo tvarkos aprašo 
1 priedas

LIETUVOS RESPUBLIKOS IR UŽSIENIO VALSTYBIŲ TARPVALSTYBINIŲ SUSITARIMŲ, REGLAMENTUOJANČIŲ TARPTAUTINIUS KROVINIŲ VEŽIMUS, SĄRAŠAS
	Eil. Nr.
	Valstybė
	Susitarimo pavadinimas
	Pasirašymo data ir vieta

	1.
	Austrijos Respublika
	Lietuvos Respublikos susisiekimo ministerijos ir Austrijos Respublikos ekonomikos ir susisiekimo ministerijos susitarimas dėl tarptautinių krovinių vežiojimų automobiliais 
	1995-06-06 Viena

	2.
	Baltarusijos Respublika
	Lietuvos Respublikos Vyriausybės ir Baltarusijos Respublikos Vyriausybės susitarimas dėl tarptautinio vežiojimo automobiliais 
	1993-06-30 Vilnius

	3.
	Baltijos ir Beniliukso šalys
	Olandijos Karalystės, Didžiosios Liuksemburgo Kunigaikštystės, Lietuvos Respublikos, Estijos Respublikos, Latvijos Respublikos ir Belgijos Karalystės susitarimas dėl kelių transporto 
	1992-06-11 Atėnai

	4.
	Bulgarijos Respublika
	Lietuvos Respublikos Vyriausybės ir Bulgarijos Respublikos Vyriausybės susitarimas dėl keleivių ir krovinių tarptautinių vežiojimų automobiliais
	1995-03-07 Sofija

	5.
	Čekijos Respublika
	Lietuvos Respublikos Vyriausybės ir Čekijos Respublikos Vyriausybės sutartis dėl tarptautinių vežiojimų keliais
	1995-07-13 Praha

	6.
	Danijos Karalystė
	Lietuvos Respublikos Vyriausybės ir Danijos Karalystės Vyriausybės susitarimas dėl keleivių ir krovinių tarptautinių vežiojimų automobiliais
	1993-05-27 Nordvikas

	7.
	Graikijos Respublika
	Lietuvos Respublikos Vyriausybės ir Graikijos Respublikos Vyriausybės susitarimas dėl keleivių ir krovinių tarptautinių vežiojimų keliais
	1995-06-26 Atėnai

	8.
	Gruzija
	Lietuvos Respublikos Vyriausybės ir Gruzijos Vyriausybės Susitarimas dėl tarptautinio susisiekimo automobiliais
	1996-04-12 Tbilisi

	9.
	Irano Islamo Respublika
	Lietuvos Respublikos Vyriausybės ir Irano Islamo Respublikos Vyriausybės susitarimas dėl keleivių ir krovinių tarptautinių vežiojimų keliais
	1996-10-08 Vilnius

	10.
	Ispanijos Karalystė
	Lietuvos Respublikos Vyriausybės ir Ispanijos Respublikos Vyriausybės sutartis dėl tarptautinių vežiojimų keliais
	1994-07-06 Vilnius

	11.
	Italijos Respublika
	Lietuvos Respublikos Vyriausybės ir Italijos Respublikos Vyriausybės sutartis dėl abipusės tarptautinio keleivių ir krovinių vežimo tvarkos
	1997-06-05 Vilnius

	12.
	Jungtinė Didžiosios Britanijos ir Šiaurės Airijos Karalystė
	Lietuvos Respublikos Vyriausybės ir Jungtinės Didžiosios Britanijos ir Šiaurės Airijos Karalystės susitarimas dėl tarptautinių vežiojimų keliais
	2001-03-08 Vilnius

	13.
	Kazachstano Respublika
	Lietuvos Respublikos Vyriausybės ir Kazachstano Respublikos Vyriausybės susitarimas dėl keleivių ir krovinių tarptautinių vežiojimų automobiliais
	1993-07-21 Vilnius

	14.
	Kipro Respublika
	Lietuvos Respublikos Vyriausybės ir Kipro Respublikos Vyriausybės sutartis dėl keleivių ir krovinių tarptautinio vežimo kelių transportu
	1997-08-01 Vilnius

	15.
	Lenkijos Respublika
	Lietuvos Respublikos Vyriausybės ir Lenkijos Respublikos Vyriausybės sutartis dėl tarptautinių pervežimų automobiliais 
	1992-03-18 Ščecinas

	16.
	Makedonijos Respublika
	Lietuvos Respublikos Vyriausybės ir Makedonijos Respublikos Vyriausybės susitarimą dėl tarptautinio vežimo keliais
	2019-01-28 Skopjė

	17.
	Moldovos Respublika
	Lietuvos Respublikos Vyriausybės ir Moldovos Respublikos Vyriausybės susitarimas dėl keleivių ir krovinių tarptautinių vežiojimų automobiliais
	1995-06-08 Viena

	18.
	Mongolija
	Lietuvos Respublikos Vyriausybės ir Mongolijos Vyriausybės susitarimas dėl tarptautinio keleivių ir krovinių vežimo keliais
	2019-06-10 Vilnius

	19.
	Norvegijos Karalystė
	Lietuvos Respublikos Vyriausybės ir Norvegijos Karalystės Vyriausybės susitarimas dėl tarptautinių vežiojimų keliais
	1993-01-22 Vilnius

	20.
	Prancūzijos Respublika
	Lietuvos Respublikos Vyriausybės ir Prancūzijos Respublikos Vyriausybės susitarimas dėl krovinių tarptautinių vežiojimų automobiliais
	1994-05-26 Ansi

	21.
	Rumunija
	Lietuvos Respublikos Vyriausybės ir Rumunijos Vyriausybės sutartis dėl tarptautinių vežiojimų keliais
	1993-03-17 Vilnius

	22.
	Rusijos Federacija
	Lietuvos Respublikos Vyriausybės ir Rusijos Federacijos Vyriausybės susitarimas dėl tarptautinio susisiekimo automobiliais
	1993-11-18 Vilnius

	23.
	Slovakijos Respublika
	Lietuvos Respublikos Vyriausybės ir Slovakijos Respublikos sutartis dėl tarptautinių vežimų keliais
	1999-05-19 Varšuva

	24.
	Slovėnijos Respublika
	Lietuvos Respublikos Vyriausybės ir Slovėnijos Respublikos sutartis dėl tarptautinių vežimų kelių transportu
	1997-11-14 Vilnius

	25.
	Suomijos Respublika
	Lietuvos Respublikos Vyriausybės ir Suomijos Respublikos Vyriausybės sutartis dėl tarptautinių vežiojimų keliais
	1998-11-10 Helsinkis

	26.
	Švedijos Karalystė
	Lietuvos Respublikos Vyriausybės ir Švedijos Karalystės Vyriausybės susitarimas dėl tarptautinių keleivių ir krovinių vežiojimų automobiliais
	1992-07-31 Vilnius

	27.
	Šveicarijos Konfederacija
	Lietuvos Respublikos Vyriausybės ir Šveicarijos Konfederacijos Vyriausybės susitarimas dėl tarptautinių keleivių ir krovinių vežiojimų automobiliais
	1998-05-26 Kopenhaga

	28.
	Turkijos Respublika
	Lietuvos Respublikos Vyriausybės ir Turkijos Respublikos Vyriausybės susitarimas dėl tarptautinių vežiojimų keliais
	1994-02-10 Ankara

	29.
	Ukraina
	Lietuvos Respublikos Vyriausybės ir Ukrainos Vyriausybės susitarimas dėl keleivių ir krovinių tarptautinių vežiojimų automobiliais
	1993-07-07 Vilnius

	30.
	Uzbekistano Respublika
	Lietuvos Respublikos Vyriausybės ir Uzbekistano Respublikos Vyriausybės susitarimas dėl keleivių ir krovinių tarptautinių vežiojimų automobiliais
	1997-02-20 Taškentas

	31.
	Vengrijos Respublika
	Lietuvos Respublikos Vyriausybės ir Vengrijos Respublikos Vyriausybės susitarimas dėl keleivių ir krovinių tarptautinių vežiojimų automobiliais
	1993-05-26 Nordvikas

	32.
	Vokietijos Federacinė
Respublika
	Lietuvos Respublikos Vyriausybės ir Vokietijos Federacinės Respublikos Vyriausybės sutartis dėl keleivių ir krovinių tarptautinių vežiojimų automobiliais
	1995-06-19 Kilis


______________






























Lietuvos Respublikos susisiekimo ministerijos dvišalių derybų su užsienio valstybių kompetentingomis 
institucijomis dėl leidimų, kuriais suteikiama teisė užsienio šalyse registruotoms transporto priemonėms vykdyti tarptautinius krovinių ir keleivių vežimus, kvotų nustatymo ir apsikeitimo leidimų kvotomis organizavimo tvarkos aprašo
2 priedas

(Pranešimo apie deleguotą atstovą formos pavyzdys)
__________________________________________
(dokumento sudarytojo pavadinimas)

PRANEŠIMAS APIE DELEGUOTĄ ATSTOVĄ
20__ m. _____________ __ d.


___________________________________________________________________________________________ 
(kelių transporto įmonėms atstovaujančios asociacijos pavadinimas, adresas, įmonės kodas)

į sudaromą Lietuvos dalies delegaciją dalyvauti Lietuvos ir __________________komisijoje tarptautinių krovinių ar keleivių vežimų kelių transporto priemonėmis klausimams spęsti deleguoja ___________________________________________________________________.
(vardas ir pavardė, pareigos kelių transporto įmones atstovaujančioje asociacijoje, el. pašto adresas)

Patvirtiname, kad _____________________________________________________________
                             (kelių transporto įmonėms atstovaujančios asociacijos pavadinimas, adresas, įmonės kodas)
tikraisiais nariais yra ne mažiau kaip 50 proc. transporto įmonių, vykdančių tarptautinius vežimus kelių transporto priemonėmis.

Patvirtiname, kad pranešime pateikti duomenys yra teisingi
                             _______________________________________________________________________________
                                  (kelių transporto įmonėms atstovaujančios asociacijos 
                                  vadovo vardas ir pavardė, parašas)

